
KLAIPĖDOS MIESTO SAVIVALDYBĖS 
ADMINISTRACIJOS DIREKTORIUS
ĮSAKYMAS
DĖL PATALPŲ SUTEIKIMO PASLAUGOS SUTARTIES FORMOS PATVIRTINIMO
Nr.
Klaipėda
Vadovaudamasis Lietuvos Respublikos vietos savivaldos įstatymo 34 straipsnio 1 dalimi ir atsižvelgdamas į Klaipėdos miesto savivaldybės švietimo įstaigų patalpų suteikimo paslaugos ir naudojimosi stadionais (sporto aikštynais) tvarkos aprašo, patvirtinto Klaipėdos miesto savivaldybės tarybos 2017 m. rugsėjo 14 d. sprendimu Nr. T2-219 „Dėl Klaipėdos miesto savivaldybės švietimo įstaigų patalpų suteikimo paslaugos ir naudojimosi stadionais (sporto aikštynais) tvarkos aprašo patvirtinimo“, 4 punktą:
1. T v i r t i n u Patalpų suteikimo paslaugos sutarties formą (pridedama).
2. P r i p a ž į s t u netekusiu galios Klaipėdos miesto savivaldybės administracijos direktoriaus 2017 m. spalio 25 d. įsakymą Nr. AD1-2634 „Dėl Patalpų suteikimo paslaugos sutarties formos patvirtinimo“.
Savivaldybės administracijos direktorius	Andrius Žukas PATVIRTINTA
Klaipėdos miesto savivaldybės administracijos direktoriaus 2026 m.                               d. įsakymu Nr.
(Patalpų suteikimo paslaugos sutarties forma)
PATALPŲ SUTEIKIMO PASLAUGOS SUTARTIS
Nr.
Klaipėda
Klaipėdos __________________________________________ (toliau – Paslaugos teikėjas),
(švietimo įstaigos pavadinimas)
juridinio asmens kodas ___________, esanti(s) _________________________g. _____________, 
	(gatvės pavadinimas)	(namo Nr.)
atstovaujama direktoriaus (-ės) ______________________________, veikiančio(s) pagal Klaipėdos
(vardas, pavardė)
_____________________________________nuostatus,	 viena	 	šalis,	 	ir	 
(švietimo įstaigos pavadinimas)
__________________________________________ (toliau – Paslaugos gavėjas),
(juridinio asmens pavadinimas, kodas / fizinio asmens vardas ir pavardė, asmens kodas)
atstovaujamas _____________________________________________, veikiančio pagal_________
(juridinio asmens atstovo pareigos, vardas ir pavardė; fizinis asmuo nepildo) (juridinio asmens) __________________________________________________________, kita šalis, sudarė šią patalpų suteikimo paslaugos sutartį (toliau – Sutartis).
I. SUTARTIES OBJEKTAS
1. Patalpų __________________________________ (toliau – Patalpos) suteikimo paslauga.
               (nurodyti pastato, kuriame yra patalpos adresą, patalpų paskirtį, plotą kv. m)
II. SUTARTIES SĄLYGOS
2. Paslaugos teikėjas: 
2.1. leidžia	 	Paslaugos	 	gavėjui	 	laikinai	 	naudotis	 	Patalpomis
____________________________________________ veiklai vykdyti pagal suderintą veiklos 
(nurodyti veiklos pobūdį, pvz., sportinei, meninei ir kt.)  vykdymo grafiką (sutarties priedas), kuris sudaromas visam sutarties terminui;
2.2. išrašo sąskaitą faktūrą už Patalpų suteikimo ilgalaikę paslaugą kitą mėnesį  po paslaugos suteikimo iki mėnesio 10 dienos ____________ Eur už 1 val. pagal suderintą veiklos vykdymo grafiką ir pateikia ją Paslaugos gavėjui. Jeigu Patalpų suteikimo paslauga yra vienkartinė, sąskaitą faktūrą ____________ Eur išrašoma per 2 darbo dienas po paslaugos suteikimo ir pateikiama ją Paslaugos gavėjui.
3. Paslaugos gavėjas:
3.1. kiekvieną mėnesį sumoka Paslaugos teikėjui už Patalpų suteikimo ilgalaikę paslaugą per 30 dienų nuo sąskaitos faktūros išrašymo dienos. Jeigu Patalpų suteikimo paslauga yra vienkartinė, sumoka visą kainą ____________ Eur iš anksto iki Patalpų suteikimo vienkartinės paslaugos suteikimo dienos;
3.2. Sutartyje nustatytu laiku nesumokėjęs už Patalpų suteikimo paslaugą, moka delspinigius (0,1 procentą nuo nesumokėtos sumos) už kiekvieną pavėluotą dieną.
4. Paslaugos gavėjas už komunalines (šaltą ir karštą vandenį, elektros energiją, šilumos energiją, šiukšlių išvežimą ir kt.) ir kitas paslaugas, susijusias su Patalpų suteikimo paslauga, papildomo mokesčio nemoka.

5. Paslaugos gavėjui, pagerinusiam Sutartimi suteiktas Patalpas, inventorių ar įrangą (atlikus paprastąjį remontą suderinus su Paslaugos teikėju, nupirkus inventorių, įrenginius ir kt.), už pagerinimą neatlyginama ir iš paslaugos kainos lėšos neišskaičiuojamos.
6. Paslaugos gavėjui nemokant Patalpų suteikimo paslaugos mokesčių, lėšos išieškomos iš Paslaugos gavėjo teisės aktų nustatyta tvarka.
7. Paslaugos teikėjas pasilieka sau teisę, informavęs Paslaugos gavėją prieš 5 darbo dienas, atšaukti Paslaugos gavėjo užsiėmimus, jeigu Sutartyje numatytu laiku Paslaugos teikėjas negali suteikti Patalpų dėl objektyvių priežasčių (vykdomų įstaigoje renginių, varžybų, šalinamų įvykusių avarijų ar stichinių nelaimių padarinių, Patalpų remonto darbų, sustabdžius įstaigos veiklą ir kt.). Už atšauktus užsiėmimus Paslaugos gavėjas nemoka.
III. SUTARTIES ŠALIŲ ĮSIPAREIGOJIMAI IR ATSAKOMYBĖ
8. Paslaugos teikėjas įsipareigoja:
8.1. suteikti Paslaugos gavėjui Sutartyje nurodytas Patalpas ir užtikrinti, kad Sutartyje nustatytu laiku Patalpomis nesinaudotų kiti asmenys;
8.2. leisti Paslaugos gavėjui pagal poreikį naudotis persirengimo kambariais ir sanitariniais mazgais.
9. Paslaugos teikėjas neatsako už nelaimingus atsitikimus ir kitus incidentus, įvykusius Patalpose tuo metu, kai jomis naudojasi Paslaugos gavėjas. 
10. Paslaugos gavėjas įsipareigoja:
10.1. Patalpomis naudotis tik Sutartyje nurodytu laiku;
10.2. naudoti Patalpas ir jose esantį turtą pagal paskirtį, griežtai laikytis šioms Patalpoms ir turtui keliamų priežiūros, gaisrinės saugos ir sanitarinių reikalavimų;
10.3. po užsiėmimų Sutartimi suteiktas Patalpas, persirengimo kambarius ir kitas bendro naudojimo patalpas palikti tvarkingus;
10.4. užsiėmimų, renginių, varžybų ar treniruočių metu užtikrinti dalyvių, žiūrovų saugumą, viešąją tvarką ir, jeigu prireikia, medicininę pagalbą;
10.5. apie sulūžusį ar kitaip sugadintą ir naudoti netinkamą inventorių ar įrangą nedelsdamas pranešti Paslaugos teikėjui;
10.6. savo lėšomis atlyginti žalą, jeigu ji buvo padaryta dėl Paslaugos gavėjo kaltės patalpoms ar jose esančiam turtui naudojimosi paslauga metu.
11. Išaiškėjus Sutartimi suteiktų Patalpų būklės pabloginimo ar turto sugadinimo atvejams, kai Paslaugos gavėjas nepripažįsta savo kaltės, šalys sudaro komisiją, kuri nustato kaltininkus ir nuostolių atlyginimo sąlygas.
12. Paslaugos gavėjui draudžiama:
12.1. naudoti Patalpas Sutartyje nenurodytai veiklai arba leisti tretiesiems asmenims naudotis Sutartimi suteiktomis Patalpomis vietoj Paslaugos gavėjo;
12.2. atlikti Sutartimi suteiktų Patalpų rekonstravimo, kapitalinio remonto, perplanavimo darbus, siekiant pritaikyti Patalpas savo veiklai;
12.3. Patalpose ar įstaigos teritorijoje ir ne mažiau nei 50 metrų atstumu nuo jos vartoti alkoholinius gėrimus, psichiką veikiančias medžiagas, rūkyti, taip pat įleisti į Patalpas neblaivius ar apsvaigusius nuo psichiką veikiančių medžiagų asmenis.

IV. SUTARTIES TERMINAS 
13. Sutartis įsigalioja ______ m. _______________ d. ir galioja iki _____ m. _______________ d.
V. SUTARTIES KEITIMO, NUTRAUKIMO PAGRINDAI IR PADARINIAI
14. Atskiru šalių susitarimu Sutartis arba jos priedas gali būti pakoreguoti, jeigu viena iš šalių dėl objektyvių priežasčių negali įvykdyti atskirų Sutarties sąlygų. Sutarties pakeitimai ir papildymai įforminami papildoma sutartimi ar priedu, kuris yra neatsiejama šios Sutarties dalis.
15. Sutartis laikoma nutraukta pasibaigus jos galiojimo terminui arba šalių susitarimu.
16. Paslaugos gavėjas turi teisę vienašališkai nutraukti Sutartį, nepaisydamas to, kadPaslaugos teikėjas jau pradėjo ją vykdyti. Šiuo atveju Paslaugos gavėjas privalo sumokėti Paslaugos teikėjui kainos dalį, proporcingą suteiktoms paslaugoms, ir atlyginti kitas protingas išlaidas, kurias Paslaugos teikėjas, norėdamas įvykdyti Sutartį, padarė iki pranešimo apie Sutarties nutraukimą gavimo iš Paslaugos gavėjo momento.
17. Paslaugos teikėjas turi teisę neteismine tvarka vienašališkai nutraukti Sutartį, įspėjęsPaslaugos gavėją prieš 10 kalendorinių dienų, šiais atvejais:
17.1. Paslaugos gavėjas naudojasi Patalpomis ne pagal Sutartį;
17.2. Paslaugos gavėjas tyčia blogina Patalpų būklę;
17.3. Paslaugos gavėjas nemoka Sutartyje numatytų mokesčių ilgiau kaip 10 dienų;
17.4. Klaipėdos miesto savivaldybės taryba priima sprendimą dėl kitokių Patalpų valdymo,naudojimo ar disponavimo sąlygų;
17.5. kai, pasikeitus aplinkybėms, Paslaugos teikėjui reikia naudotis Patalpomis savofunkcijoms įgyvendinti.
18. Sutarties sudarymo ir vykdymo tikslu tvarkomi asmens duomenys laikantis 2016 m.
balandžio 27 d. Europos Parlamento ir Tarybos reglamento (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas), Lietuvos Respublikos asmens duomenų teisinės apsaugos įstatymo ir kitų teisės aktų, reglamentuojančių asmens duomenų tvarkymą.
19. Šioje Sutartyje neaptartos sąlygos ar ginčai dėl šios Sutarties vykdymo sprendžiamiderybų būdu, o nesusitarus – Lietuvos Respublikos civilinio kodekso ir įstatymų nustatyta tvarka.
20. Sutartis surašoma dviem vienodą juridinę galią turinčiais egzemplioriais (po vienąkiekvienai šaliai) arba kvalifikuotais el. parašais – sudaromas 1 (vienas) dokumento egzempliorius.
VI. ŠALIŲ REKVIZITAI
PASLAUGOS TEIKĖJAS	PASLAUGOS GAVĖJAS

(Sutarties šalies pavadinimas) 
Juridinio asmens kodas (įrašyti)
(Adresas)
Tel. (įrašyti)
El. p. (įrašyti)
A. s. (įrašyti sąskaitos numerį) (jei reikia)
(Banko pavadinimas), banko kodas (jei reikia)
(Pasirašančio asmens pareigos)
A. V.
_______________________
(parašas)
(Vardas ir pavardė)
(Sutarties šalies pavadinimas)
Juridinio asmens kodas (įrašyti)
(Adresas)
Tel. (mob.) (įrašyti)
El. p. (įrašyti)
A. s. (įrašyti sąskaitos numerį) (jei reikia)
(Banko pavadinimas), banko kodas (jei reikia)
(Pasirašančio asmens pareigos)
A. V.
_______________________
(parašas)
(Vardas ir pavardė)

sutarties Nr.
priedas
VEIKLOS VYKDYMO GRAFIKAS
	Metai, mėnuo, diena
	Savaitės diena
	Laikas nuo–iki (val.)
	Valandų skaičius

